|  |
| --- |
| **LLENGUA CATALANA 5è CICLE SUPERIOR** |
| **SOLUCIONARI Activitats de reforç** |

# UNITAT 1. SAPS QUÈ EM VA PASSAR?

#### Exercici número 1

**Llegeix aquest text i respon:**

**Quan vaig llegir l’anunci al diari, no m’ho vaig pensar dues vegades. Era una feina aparentment senzilla, amb l’horari que em convenia. Soc el mitjà de cinc germans, m’he criat en una casa plena de gom a gom i no em venia de nou treballar de cangur. Acostumat a les picabaralles amb el meu germà gran i a la cridadissa contínua de les menudes… Per què m’havia d’espantar fer de cangur el cap de setmana?**

**Definitivament, una ocupació de dissabte a la nit, tan ben pagada com aquella, no podia deixar-la escapar. Entre altres coses perquè era l’única oferta decent que havia trobat. Ja sabia el que comportava treballar de cambrer, de dependent i de repartidor de pizzes, i n’havia tingut prou i massa. Vaig telefonar per concertar una entrevista de seguida. L’únic inconvenient previsible era la competència. Les coses bones atrauen un niu de gent, encara més ara com ara, quan aconseguir feina és tan difícil com conservar-la. D’altra banda, m’adonava que calia superar un obstacle addicional, no encaixava amb la imatge típica de cangur: xicot, estudiant de primer curs de periodisme i sense cap referència anterior. No obstant això, els requisits de l’anunci incidien en una classe de qualitat, que estava segur de posseir. L’anunci deia: «Necessitem cangur per a nena de deu anys, amb paciència, tenacitat i molta molta imaginació. Interessats truqueu al…»**

**Francesc Gisbert: *De rondalla*, Barcanova.**

**a) De què ha treballat, el narrador del text?**

*De cambrer, de dependent i de repartidor de pizzes.*

**b) En què consisteix la feina de cangur?**

*Consisteix a tenir cura dels infants quan els pares no hi són.*

**c) Què vol dir l’expressió «un niu de gent»?**

*Vol dir «molta gent».*

**d) Què vol dir la paraula «requisit»?**

*Vol dir «condició necessària per fer alguna cosa».*

**e) Què vol dir la paraula «tenacitat»?**

*Vol dir «constància, fermesa en els propòsits, les decisions, etc.».*

**f) Quins requisits ha de complir la persona que accepti la feina de cangur?**

*Ha de tenir paciència, tenacitat i molta imaginació.*

#### Exercici número 2

**Busca en el text tres paraules agudes, tres de planes i tres d’esdrúixoles i copia-les:**

**Agudes:** *llegir, cangur, decent.*

**Planes:** *plena, cridadissa, vegades.*

**Esdrúixoles:** *contínua, referència, paciència.*

**Explica per què porten accent aquestes paraules:**

**mitjà:** *Perquè és aguda acabada en vocal.*

**únic:** *Perquè és plana i no acaba en cap de les terminacions de les agudes.*

**típica:** *Perquè és esdrúixola.*

**difícil:** *Perquè és plana i no acaba en cap de les terminacions de les agudes.*

***Exercici número 3***

**Escriu dues paraules de la mateixa família:**

**senzilla:** *senzill, senzillesa.*

**telefonar:** *telefonada, telefonista.*

**cridadissa:** *crit, cridar.*

**casa:** *casal, casolà.*

**trobar:** *trobada, trobador.*

**Ara, digues quin és el primitiu d’aquestes paraules:**

**germanastre***: germà.*

**diari:** *dia.*

**horari:** *hora.*

**enfeinat:** *feina.*

**tenacitat:** *tenaç.*

**primerenc:** *primer.*

***Exercici número 4***

**Llegeix aquestes situacions i identifica els elements de la comunicació que s’indiquen:**

**a) En Pere truca a casa de la Paula perquè vol parlar amb ella per explicar-li què faran el cap de setmana.**

**Emissor:** *Pere.*

**Receptor:** *Paula.*

**Canal:** *Telèfon.*

**b) En Jordi i l’Ona són companys de feina i han rebut un correu electrònic de la seva cap per comunicar-los que demà tindran una reunió a les 10 del matí.**

**Emissor:** *La cap.*

**Receptor:** *En Jordi i l’Ona.*

**Missatge:** *El text que hi ha escrit en el correu electrònic.*